**Изјава за прифаќање на условите на Фондот**

|  |
| --- |
| **Напомена:** Kако апликант се јавува едно правно лице и Изјавата се пополнува од страна на овластен застапник на правното лице. |

**ИЗЈАВА НА АПЛИКАНТОТ**

Во име на ***[назив и седиште на апликантот правното лице ]*** (во понатамошниот текст „апликант“) и во својство на овластено лице на апликантот, со оваа изјава:

Ја потврдувам намерата на апликантот да се пријави на јавниот конкурс за доделување средства преку инструментот за поддршка - **Кофинансирани грантови за технолошки развој за забрзан економски раст**, објавен од страна на Фондот за иновации и технолошки развој (во понатамошниот текст „Фондот“), како и намерата да ги спроведе сите активности наведени во проектната апликацијата и буџетот на проектот.

1. Исполнување на услови за подобност

Потврдувам дека апликантот ги исполнува условите за подобност наведени во Правилникот за инструментот за поддршка – **Кофинансирани грантови за технолошки развој за забрзан економски раст** (во понатамошниот текст „Правилникот“), како и дека апликантот ги исполнува условите за обезбедување на сите потребни документи при аплицирање, со кои се докажува исполнувањето на условите од Правилникот. Потврдувам дека апликантот ги исполнува условите за обезбедување на сите документи потребни пред донесување на конечна одлука за финансирање и/или пред потпишување на договор за доделување средства наведени во Правилникот споменат погоре.

Потврдувам дека на барање на Фондот ќе ги доставам сите други документи и потврди кои се неопходни за докажување на исполнетост на условите за подобност.

Потврдувам дека против апликантот не се води стечајна постапка, ниту постапка на ликвидација во времето на потпишување на оваа Изјава.

Потврдувам дека против апликантот не е изречена споредна казна забрана за учество во постапки за јавен повик/конкурс, доделување договори за јавна набавка и договори за јавно-приватно партнерство;

Потврдувам дека против апликантот не е изречена споредна казна привремена или трајна забрана за вршење одделна дејност;

Потврдувам дека против апликантот не е изречена прекршочна санкција забрана за вршење професија, дејност или должност, односно привремена забрана за вршењето одделна дејност;

Потврдувам дека апликантот не е поврзан (согласно Законот за трговските друштва) со друго претпријатие и/или ПЗУ чии годишни приходи надминуваат 10.000.000 (десет милиони) евра и просечен број на вработени не надминува 250 во претходните две фискални години, согласно член 10 став 1 точка 5 од Правилникот и одредбите од Јавниот конкурс, освен во случај на поврзаност со високообразовна, односно научноистрачувачка установа;

Потврдувам дека против апликантот не се отпочнати постапки за присилно извршување на доспеани парични побарувања;

Доколку е применливо, потврдувам дека апликантот со над 3 (три) години постоење до моментот на аплицирање нема остварена загуба согласно финансиските извештаи за последните две календарски години, согласно член 10 став 1 точка 5 од Правилникот и одредбите од Јавниот конкурс;

Потврдувам дека апликантот нема доспеани, а неподмирени обврски со доцнење над 90 дена кон финансиски институции заклучно состојба на крај на месец Февруари 2020, односно пред почеток на кризата предизвикана од Ковид 19;

Потврдувам дека апликантот ги има платено сите обврски по основ на даноци, придонеси и други јавни давачки во согласност со законските прописи.

2. Изјава за намера во врска со изворот на обезбедување на средствата за кофинансирање

Потврдувам дека апликантот ќе ги обезбеди потребните финансиски средства за кофинансирање на предлог-проектот во износ од ***[износ за кофинансирање од страна на апликантот во денари]*** преку [ве молиме означете во соодветното поле]:

|  |  |
| --- | --- |
| а) | Сопствени средства |
| б) | Кредит или заем од финансиска институција |
| в) | Донација |
| г) | Друго (ве молиме наведете) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

3. Вистинитост и доверливост на податоците

Потврдувам дека сите информации во предлог проектот се целосни и вистинити.

Согласен сум основните податоци за апликантот, називот на апликантот, име на проектот, контакт, ЕМБС на апликантот, даночен број на апликантот, основниот опис на проектот, побаран износ од ФИТР, износ на сопствено ко-финансирање како и износ на вкупен буџет да бидат јавно достапни.

Согласен сум информациите од предлог проектот да можат да бидат внесени во евиденцијата на податоци на Фондот, да се користат за анализи и за известување од страна на Фондот (со исклучок на доверливите информации поврзани со интелектуалната сопственост и со технички детали околу технологијата).

Согласен сум, во случај на одобрување на предлог проектот и на добивање средства од Фондот, информациите од предлог проектот да бидат искористени за промовирање на инструментите на Фондот (со исклучок на доверливите информации поврзани со интелектуалната сопственост и со техничките детали околу технологијата).

4. Пристап кон дополнителни информации

Потврдувам дека апликантот ќе ги достави сите дополнителни информаци и документи до Фондот потребни за процесот на оценување и на вршење надзор, на барање на Фондот.

Потврдувам дека апликантот навремено ќе го известува Фондот за која било промена што ќе настане, а е од значење за процесот на анализа и на оценување на предлог проектот или на следење на одобрениот проект, како и дека, во случај такво известување да не е доставено целосно и навремено до Фондот, апликантот ќе ја сноси одговорноста за каква било штета или трошоци што ќе настанат од тоа.

Потврдувам дека апликантот ќе се придржува до соодветните процедури и принципи за работа што ќе му овозможат на Фондот да врши надзор и процена на напредокот на проектот и остварување на проектните резултати.

Потврдувам дека апликантот ќе му дозволи на Фондот и/или на лица овластени од страна на Фондот да извршат увид и ревизија на сите документи што се дел од предлог проектот и од проектната апликација доколку е одобрен предлог проектот.

5. Стручни лица

Потврдувам дека сум запознат со фактот дека апликантот не може и нема право да ги оспори евалуацијата и стручните мислења на Стручните лица во фазата на предселекција. Исто така, потврдувам дека сум запознат со фактот дека Фондот нема влијание врз резултатите од процесот на евалуацијата и оценувањето и врз дадените стручни мислења од страна на Стручните лица и дека поради тоа не може да биде одговорен за исходот од процесот на предселекција.

6. Комитет за одобрување инвестиции

Потврдувам дека сум запознаен со фактот дека апликантот не може и нема право да ги оспори евалуацијата и одлуките на Комитетот за одобрување инвестиции во фазата на селекција. Исто така, потврдувам дека сум запознаен со фактот дека Фондот нема влијание врз резултатите од процесот на одлучување на Комитетот за одобрување инвестиции и дека поради тоа не може да биде одговорен за исходот од процесот на одлучување или за содржината на одлуката.

7. Финансирање

Во случај предлог проектот да е одобрен за финансирање, потврдувам дека апликантот ќе потпише Договор за доделување на средства во предвидениот рок.

Во случај предлог проектот да е одобрен за финансирање, потврдувам дека апликантот ќе го спроведе проектот во согласност со условите што се бараат од страна на Фондот доследно и ефикасно и во согласност со добрите технолошки, економски, финансиски, еколошки и социјални стандарди и практики, прифатливи за Фондот.

Во случај на одобрување на предлог проектот, потврдувам дека апликантот ќе ги користи одобрените финансиски средства во согласност со буџетот на проектот одобрен од страна на Фондот и дека ќе одржува систем на финансиско известување во согласност со меѓународните сметководствени стандарди.

Во случај на одобрување на предлог проектот, потврдувам дека апликантот, на барање на Фондот, ќе овозможи лица назначени од Фондот да извршат увид во спроведувањето на проектот, неговите активности и остварени резултати и ќе овозможи независен ревизор назначен од Фондот да изврши ревизија на проектната документација и на финансиското работење во согласност со меѓународните сметководствени стандарди.

8. Интелектуална сопственост

Потврдувам дека, во случај одржливоста и спроведувањето на проектот за кој аплицирам за добивање на средства од Фондот да зависи од веќе постоечки права на интелектуална сопственост, обврзан/а сум да доставам доказ (договор за лиценцирање и други договори, in-kind договори за придонес, опции или обврски и сл.) до Фондот со кој се потврдува дека апликантот има право на сопственост на користење, на располагање, на пристап или право на комерцијализација на технологијата која е во процес на развивање и на готовиот производ или услуга.

Потврдувам дека која било нова интелектуална сопственост и „know-how“ што ќе настанат за време на спроведување на проектот или како резултат на проектот, ќе му припаѓаат на апликантот (со исклучок на случаеви на склучен договор за соработка со високообразовна односно научноистражувачка установа) и дека тој, ќе ги превземе сите неопходни активности за заштита и за комерцијализација на интелектуалната сопственост што ќе произлезе од спроведувањето на проектот.

Потврдувам дека интелектуалната сопственост што е предмет на предлог проектот свесно и намерно не ги повредува правата на интелектуална сопственост на кое било трето лице.

Фондот нема да биде одговорен во случај на каков било спор поврзан со правата на интелектуална сопственост помеѓу апликантот/корисникот на финансиската поддршка и трети страни. Разбирам дека апликантот е обврзан да ги регулира правата на интелектуалната сопственост меѓу себе и со трети лица пред поднесување на предлог проектот и за времетраење на проектот.

9. Набавки

Во случај предлог проектот да е одобрен, потврдувам дека апликантот ќе ги спроведува набавките на добра и консултантски услуги онака како што е дефинирано во предлог проектот и во применливиот правилник на Фондот, со што ќе се обезбеди средствата да се искористат исклучиво за набавка на оние добра и услуги што се неопходни за реализација на проектот, а тие ќе бидат набавени на најекономичниот, најефикасниот и најтранспарентен начин.

Согласен сум, договорите меѓу апликантот и добавувачите и консултантите да содржат стандардни клаузули за измама и за корупција, како и стандардна клаузула за ревизија.

10. Животна средина

Потврдувам дека апликантот ќе се придржува до сите важечки законски прописи за заштита на животната средина на Република Северна Македонија.

Апликантот ќе ја надомести која било штета и ќе го заштити Фондот во случај Фондот да претрпи било каква загуба поради прекршување на законските прописи за заштита на животната средина.

11. Корупција и измамничко однесување

Потврдувам дека апликантот ќе работи во согласност со Законот за спречување на корупцијата и судирот на интереси и другите важечки законски прописи во Република Северна Македонија, за време на аплицирањето, на оценувањето и на спроведувањето на проектот.

12. Изјава за прифаќање на одредбите од Правилникот за инструментот за поддршка - Кофинансирани грантови за технолошки развој за забрзан економски раст

Ја потпишувам оваа изјава и потврдувам, под целосна материјална и кривична одговорност, дека апликантот е потполно свесен и согласен со содржината на Правилникот за инструментот за поддршка – Кофинансирани грантови за технолошки развој за забрзан економски раст под кој аплицира, дека ги разбира сите одредби, вклучително и Законот за спречување на корупцијата и судирот на интереси дека е целосно, без исклучок, обврзан да ги почитува и дека се согласува со нивната примена.

(место и датум)

Изјава издадена од: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Име и презиме, потпис на овластено лице и печат)*